Džangitau
Džangitau (karač. Джангы тау, rus. Джангитау) arba Džanga (gruz. ჯანღა) – viršukalnė Didžiojo Kaukazo centrinėje dalyje, Bezengio Sienos masyve, stūkso ties Rusijos (Kabardos Balkarija) ir Gruzijos (Svanetija) siena. Tai antras pagal aukštį kalnas Gruzijoje ir penktas Rusijos Kaukaze. Aukštis – 5085 m. Šlaituose prasideda Bezengio ledynas. Džangitau – dažnai lankomas alpinistų. Į viršukalnę pirmąsyk įkopta 1888 m.